text: गौरतलब है कि हुमा कुरैशी ने यह खुलासा अपने फिल्मों में डेब्यू को लेकर किया है। एक्ट्रेस हुमा कुरैशी ने कहा है कि उन्होंने मुंबई आने के बाद कभी भी बॉलीवुड के खान स्टार्स के साथ काम करने का सपना नहीं देखा था। उन्होंने कहा कि उस समय उनके लिए एक फिल्म मिल जाना ही सबसे बड़ी बात थी। हुमा ने टाटा स्काई एक्टिंग अड्डा पर शो ‘छाबड़ा का डाबरा’ में अपने पहले निर्देशक मुकेश छाबड़ा से बात की। इस शो में कलाकार अपने फिल्मी सफर पर बात करते हैं।